paragraph_text: Multimedijalna glazbena skupina pod nazivom Trotakt projekt počinje djelovati 1980. godine, a polovicom osamdesetih objavljuju dva singla "Zaplešimo" i "Rolana", koji vrlo brzo dobivaju veliku naklonost javnosti. Sastav u njegovoj pretpovijesti karakteriziraju tri vrlo bitne činjenice, a to je velika naklonost publike i glazbene kritike, odana podrška rock slušateljstva i gotovo potpuni izostanak snimljenog zapisa. Nakon osnivanja svog vlastitog studija 1990. godine pod nazivom "Magic Music", mijenjaju naziv u Gracia i iste godine objavljuju svoj prvi istoimeni studijski album.